Vinum Cabillonense
Vinum Cabillonense e collinis ab urbe Cabillono occidenti versus iacentibus in Burgundia oritur. Urbem Divionem laudans Gregorius Turonensis saeculo VI exeunte vinum Divionense (videlicet Nuxiacum recentiorum) melius quam Cabillonense aestimare videtur: Habet enim in circuitu pretiosos fontes; a parte autem occidentis montes sunt uberrimi vineisque repleti, qui tam nobile incolis falernum porrigunt, ut respuant Cabilonum.